અમદાવાદમાં બર્ડ ફ્લૂનો કેસ નોધાયો, પક્ષીમાંથી માણસમાં ચેપ લાગવાની કેટલી શક્યતા?\nBird flu

આ રોગચાળો પક્ષીઓમાં ફેલાયો હોવાનું જાણવા મળતાં અમદાવાદ જિલ્લા મૅજિસ્ટ્રેટે કાર્યવાહી શરૂ કરી છે. 

સોલા વિસ્તારના એક કિલોમીટરની ત્રિજ્યાવાળા વિસ્તારમાં રહેલાં તમામ મરઘાંને વૈજ્ઞાનિક ઢબે મારી નાખવામાં આવશે. આ ઉપરાંત તેનાં ઈંડાં અને મરઘાંના ખાદ્ય પદાર્થ તેમજ મરઘાંની અગારને વૈજ્ઞાનિક ઢબે નાશ કરવાની જાહેરાત કરાઈ છે. 

જ્યાં બર્ડ ફ્લૂનો અસરગ્રસ્ત કેસ પકડાયો છે, તેના દસ કિલોમીટરની ત્રિજ્યાવાળા વિસ્તારને ઍલર્ટ ઝોન તરીકે જાહેર કરવામાં આવ્યો છે. 

આ વિસ્તારમાં પક્ષીઓ, ઈંડાં, મૃત પક્ષી/મરઘાની અગાર જેવી વસ્તુઓના ઉપયોગ/ ખરીદ/ વેચાણ પર પ્રતિબંધ મૂકવામાં આવ્યો છે.

નોંધનીય છે કે ગત જાન્યઆરીમાં ભારતમાં H5N1 એટલે કે ઍવિયન ઇન્ફ્લુએન્ઝા વાઇરસ (બર્ડ ફ્લૂ)ના કેસોએ રાજ્ય સરકારોની ચિંતા વધારી હતી. એ વખતે ગુજરાત, દિલ્હી, હરિયાણા, કેરળ, રાજસ્થાન, મધ્યપ્રદેશ અને હિમાચલ પ્રદેશમાં બર્ડ ફ્લૂના કેસ નોંધાયા હતા.

ભારતમાં જાન્યુઆરીમાં નોંધાયા હતા કેસ

As

ગત જાન્યુઆરી મહિનામાં હિમાચલ પ્રદેશના કાંગડા જિલ્લામાં આવેલ પૉન્ગ ડેમ લૅકમાં આશરે 1700 વિદેશી પક્ષીઓ મૃત અવસ્થામાં મળી આવતાં વહીવટી તંત્ર હરકતમાં આવી ગયું હતું.

એનડીટીવીના અહેવાલ અનુસાર ઘટના બાદ લૅકને પ્રવાસીઓ માટે બંધ કરી દેવામાં આવ્યું અને કાંગડા જિલ્લાના અમુક વિસ્તારોમાં મરઘાં, ઈંડાં, માછલી અને માંસના ખરીદ-વેચાણ પર પ્રતિબંધ મૂકી દેવામાં આવ્યો.

ધ ઇન્ડિયન એક્સપ્રેસના અહેવાલ અનુસાર હરિયાણાના બરવાલામા આવેલ 20 પૉલ્ટ્રી ફાર્મોમાં લાખો મરધીઓનું મૃત્યુ થતાં રાજ્ય સરકારે તપાસનો આદેશ આપ્યો હતો. 

કેરલ સરકારે કોટ્ટાયમ અને અલાપુઝા જિલ્લામાં હાઈ-ઍલર્ટ જાહેર કર્યું હતું. એનડીટીવીના અહેવાલ અનુસાર અસરગ્રત વિસ્તારોમાં 12000 બતકો મૃત્યુ પામ્યા હતા.

રાજસ્થાનમાં ઝાલાવાર, કોટા, બારણ, પાલી, જોધપુર અને જયપુર જિલ્લામાં કાગડા મૃત અવસ્થામાં મળી આવતાં રાજ્ય સરકારે ઍલર્ટ જાહેર કર્યું હતું. ઝાલાવાર જિલ્લાનાં બાલાજી વિસ્તારમાં કલમ 144 લાગુ કરવામાં આવી હતી.

ન્યુઝ18.કોમના અહેવાલ અનુસાર મધ્યપ્રદેશના ઈન્દોર, મંદસોર, અગર-માલવા અને ખરગોન જિલ્લાઓમાં પણ મોટી સંખ્યામાં કાગડા મૃત મળી આવતાં પશુપાલનવિભાગે નમૂના એકત્ર કરીને લૅબમાં મોકલ્યા હતા અને 4 નમૂનામાં બર્ડ ફ્લૂ મળી આવ્યો હતો. 

બર્ડ ફ્લૂ માનવીઓ માટે કેટલી જોખમી?

Aa

વિશ્વ આરોગ્ય સંગઠન (ડબલુએચઓ) અનુસાર H5N1 એક પ્રકારનો ઈંફ્લૂએન્ઝા વાઇરસ છે જે ખૂબ જ ચેપી છે....\n\ntl;dr:
અમદાવાદના સોલા વિસ્તારમાં બર્ડ ફ્લૂનો એક કેસ સામે આવ્યો છે. અહીં મરેલા મરઘાનો બર્ડ ફ્લૂનો ટેસ્ટ કરાતાં તે પૉઝિટિવ આવ્યો હતો.